Man sterf ná boom in fratsongeluk op hom valNooddienste op die toneel. (Foto: ER24) ’n Man is vanoggend dood toe ’n boom op ŉ landgoed buite Pietermaritzburg op hom geval het. Russel Meiring, woordvoerder van ER24, het gesê die man, vermoedelik 33 jaar oud, was besig om die boom op die landgoed by Baynesfield buite die dorp af te saag, toe dit omgetuimel en op hom te lande gekom het. Paramedici is na die landgoed ontbied waar hulle die man met ŉ ernstige kopbesering aaangetref het. Hy het geen tekens van lewe getoon nie en is op die toneel dood verklaar, het Meiring gesê. Die boom het vermoedelik op sy kop geval. Meiring het gesê die plaaslike owerhede ondersoek die voorval.